
CONSILIUL LOCAL AL MUNICIPIULUI TIMIȘOARA
DIRECȚIA DE ASISTENȚĂ SOCIALĂ A MUNICIPIULUI TIMIȘOARA

„În slujba oamenilor”

Nr.18432/19.10.2022
Raport de specialitate

 privind aprobarea planului local de măsuri al Municipiului Timișoara pentru integrarea minorității rome pentru perioada 2022-2023
Prin HG nr. 560/2022 a fost aprobată Strategia Guvernului României de incluziune a cetățenilor români aparținând minorității rome pentru perioada 2022-2027. Acesta are ca scop  asigurarea continuității cadrului legislativ pentru aplicarea unor măsurii specifice pentru integrarea cetățenilor aparținând minorității rome. Viziunea strategică a acesteia include și împuternicirea autorităților administrației publice locale în dezvoltarea și punerea în aplicare, în colaborare cu instituțiile deconcentrate și cele descentralizate, a măsurilor distincte de incluziune socială a romilor în strategiile de dezvoltare locală. 
Potrivit pct. 9.2.2. din HG nr. 560/2022 ,,la nivel local, implementarea măsurilor din Strategie este asigurată de Primar, în calitate de autoritate executivă, și de Consiliul Local, în calitate de autoritate deliberativă la nivel local, ambele având ca atribuții asigurarea respectării drepturilor şi libertăților fundamentale ale cetățenilor și punerea în aplicare a legislației în vigoare… Primăriile vor înainta Planul de acțiune locală pentru incluziunea comunităților de romi spre analiză şi adoptare prin Hotărâre a Consiliilor Locale, inclusiv alocarea de resurse financiare de la bugetul local pentru implementarea măsurilor stipulate în acest plan".
La nivelul Municipiului Timișoara, în baza HG nr.18/2015, prin HCL  Timișoara nr. 458/21.11.2017  a fost constituit Grupul de Lucru Local (GLL) pentru incluziunea cetățenilor români aparținând minorității rome, iar prin HCL Timișoara nr. 612/10.12.2019 a fost actualizat Grupul de Lucru Local (GLL) la nivelul Municipiului Timișoara pentru incluziunea cetățenilor români aparținând minorității romilor. 
La nivel local  Grupul de lucru local (GLL) este structura de consultare locală pentru realizarea și implementarea Planului de acțiune locală pentru incluziunea comunităților de romi precum şi pentru monitorizarea periodică a acestuia, și va fi înființat prin hotărâre a Consiliului Local
Grupul de lucru local este format din expertul local pentru romi, reprezentanți ai instituțiilor publice locale, membri ai consiliului local, inclusiv consilieri aleși aparținând minorității rome, membri ai organizațiilor neguvernamentale și un delegat al comunității locale a cetățenilor români aparținând minorității rome din cadrul Grupului de inițiativă locală (GIL).

Având în vedere atribuțiile Direcției de Asistență Socială a Municipiului Timișoara, HG 560/28.04.2022 pentru aprobarea Strategiei Guvernului României de incluziune a cetățenilor români aparținând minorității rome pentru perioada 2022-2027, adresa Instituției Prefectului-Județul Timiș nr. 8630/S1/2022 și HCL  Timișoara nr. 458/21.11.2017  s-au transmis  adrese oficiale către toți membrii grupului în vederea elaborării de propuneri de acțiuni pentru Planul local de măsuri pentru Municipiul Timișoara pentru integrarea minorității rome pentru perioada 2022 -2023 precum și pentru actualizarea informațiilor cu privire la reprezentanții propuși pentru a face parte din GLL.

In elaborarea planului s-au avut în vedere şi propunerile Grupului de Inițiativă Locală al minorității rome (GIL) din Timișoara. 
Instituțiile/organizațiile membre ale Grupului Lucru Local care au dat curs solicitării DAS Timișoara și-au asumat acțiunile corespunzătoare din plan prin adrese transmise prin intermediul poștei electronice. 
Pe lângă instituțiile și organizațiile membre GLL Timișoara, s-au luat în considerare și propunerile Asociației Grupul de Acțiune Locală Timișoara și Asociației Grupul de Acțiune Locală Freidorf, organizații active în Timișoara care vin și în sprijinul minorității rome. 
O parte dintre instituțiile/organizațiile membre GLL  potrivit HCL nr. 612/2019 ne-au înștiințat că doresc retragere din GLL (Fundația Pentru Voi),  fie că a luat act de Proiectul Hotărârii Guvernului pentru aprobarea Strategiei Guvernului României de incluziune a cetățenilor români aparținând minorității rome pentru perioada 2021-2027 și că se limitează la atribuțiile și competențele stipulate în legislația actuală (Direcția Poliției Locale Timișoara) fără a transmite propuneri de acțiuni.
Luând în considerare cele menționate și ținând cont de prevederile din Hotărârea Guvernului nr. 560/2022. 

PROPUNEM:

1.Aprobarea Planului local de măsuri pentru Municipiul Timișoara pentru integrarea minorității rome pentru perioada 2022-2023, conform anexei 1;
2.Actualizarea componenței Grup de Lucru Local (GLL) la nivelul Municipiului Timișoara pentru incluziunea cetățenilor români aparținând minorității romilor, conform anexei 2;

